钦定古今图书集成/明伦汇编/官常典/第726卷 > 侯畐
## 钦定古今图书集成/明伦汇编/官常典/第726卷 > 侯畐

按《宋史忠义传》：“畐字道子，温州乐清人。三贡于乡，两
试转运司，皆第一。以武举授合浦尉，柳城令，卫步军
司干办公事，侍卫马军行司计议官。宝祐五年，制置
使贾似道辟通判海州兼河南府计议官。李松寿据
山东，突出涟、泗畐，鏖战城下，死之，阖室遇害。太学生
三十一人言于朝，即海州赐庙旌忠，谥曰节毅，仍立”
庙其乡畐。所著有《霜厓集》。